Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 670

c) módosítás, vagy használaton kívül helyezés, kedvezõtlen, viharos idõjárást követõen, földrengés okozta rázkódás esetén, vagy minden olyan esetben, amely a szilárdságát vagy a stabilitását befolyásolhatta. 6.4. Létrák 6.4.1. A magasban végzett munkákhoz a létrák használatát úgy kell korlátozni, hogy a kialakítási sajátosságok figyelembevételével, minimális használati idõ mellett minimális kockázat álljon fenn. 6.4.2. Csak szilárd és megfelelõen karbantartott, tiszta állapotú létra használható. A létrákat céljuknak megfelelõen, rendeltetésszerûen kell alkalmazni. 6.4.3. A létrákat úgy kell felállítani, hogy használatuk alatt azok biztonságosan álló helyzetben maradjanak. A mozgatható létrák lábait stabil, erõs, méretüknek megfelelõ szilárd alapra kell helyezni, úgy, hogy annak fokai horizontális állásban maradjanak. 6.4.4. A függõ létrákat biztonságosan és — kivéve a kötéllétrákat — úgy kell felerõsíteni, hogy azok ne csúszhassanak el, illetve ne tudjanak kilengeni. 6.4.5. A mozgatható létrák lábainak szétcsúszás elleni biztosítását a használat teljes idõtartama alatt a lábak alsó részeinek rögzítésével, vagy szétcsúszást megakadályozó berendezéssel, illetve más azonos értékû megoldással kell biztosítani. 6.4.6. A több részbõl, illetve egymásba tolható elemekbõl álló létrát vagy a tolólétrát csak olyan módon szabad használni, hogy a létraelemek egymáshoz képest elmozdulásmentesen álljanak. A kerekes létrákat használatuk elõtt elmozdulás ellen biztosítani kell. 6.4.7. A létrát úgy kell használni, hogy a munkavállaló azon mindig biztonságosan tudjon állni és megfelelõen kapaszkodni. Ha a létrára valamilyen terhet kézben kell felvinni, ez nem befolyásolhatja hátrányosan a kapaszkodás lehetõségét. 6.5. A mobil állványt az akaratlan elmozdulásokkal szemben biztosítani kell. 6.6. Az építési állványok tervezését, kivitelezését, felülvizsgálatát, munkavédelmi üzembe helyezését e rendelet elõírásai, valamint a vonatkozó jogszabályokban elõírtak szerint kell elvégezni, figyelemmel a kapcsolódó, mértékadó nemzeti szabványokban foglaltakra is. 6.7. Állványok tervezése 6.8. Az állványok készítéséhez — a termékszabványokban meghatározott elemekbõl készített bakállványok, a 20,0 m-nél nem magasabb létraállványok, valamint a 2000 N/m2 terhelésnél nem nagyobb igénybevételû fémállványok kivételével — állványtervet kell készíteni. 6.9. Szerkezeti vázlat Szerkezeti vázlat alapján építhetõk a termékszabványban meghatározott elemekbõl készített bakállványok, a 6 méternél nem magasabb létraállványok, valamint a 2000 N/négyzetméter terhelésnél nem nagyobb igénybevételû, 6 méternél nem magasabb fémállványok, a csak szabványos elemekbõl készült állványok. 6.10. Általános szerkezeti dokumentáció 6.10.1. Általános szerkezeti dokumentáció alapján általánosan ismert szerkezeti kialakítású, olyan állványokat kell építeni, melyek építéséhez szerkezeti vázlat nem elegendõ (pl. a tervezett igénybevételek nagyobbak a szab- 2002/24. szám ványban elõírtnál, vagy különleges csomóponti kialakításokra, megerõsítésekre van szükség). 6.10.2. Az általános szerkezeti dokumentációknak az állvány általános tervét, mûszaki leírását és a statikai vizsgálat anyagát kell tartalmazniuk. A dokumentációknak tartalmazniuk kell a felhasználandó anyagok minõségét és megdolgozási módját is. 6.10.3. Az állványok általános tervében az állványszerkezetet az alapozással együtt olyan tartalommal kell — alaprajzi, nézet- és metszetábrákkal — feltüntetni, hogy annak alapján az állványszerkezet és a szerkezeti elemek helyzete, méretei egyértelmûen számítható, és a helyszíni lekötés (összeállítás) elõkészíthetõ legyen. Az általános tervben nem csak a csomópontok térbeli távolságát, hanem a faelemek túlnyúlását is meg kell adni. Az általános állványtervben meg kell határozni a merevítés, leeresztés elõírásait, valamint az építési és bontási munka sorrendjét is. 6.10.4. Az alapozás méreteit (leeresztõ szerkezet, alátétpalló vagy gerenda, esetleg lerögzítés és alaptest) meg kell adni. Talajmechanikai vizsgálatra csak olyan nagy terhelésû vagy gyenge talajon építendõ állványoknál van szükség, melyek süllyedésekre érzékenyek és különleges teherelosztást igényelnek. 6.10.5. Lekötést igénylõ alátámasztó állványoknál, ha azok a végleges építmény méreteit befolyásolhatják, az állványszerkezeti elemek tengelyvonalának (hálózatának) méreteit olyan részletességgel kell megadni, hogy a lekötés után a végleges szerkezet a megkívánt — általában legalább 1 cm, kényes szerkezeteknél legalább 0,5 cm — pontossággal megépíthetõ legyen. Szükség esetén az állvány kivitelezési mérettûréseit is közölni kell. Túlemelés szükségessége esetén a hálózatot túlemelt állapotban kell megadni. A lehorgonyzást az alapozással együtt kell megtervezni, és az állékonyságot igazolni kell. 6.10.6. A szerkezeti elemek keresztmetszeti méreteit az elõírásoknak megfelelõen kell feltüntetni (rúdfa és állványfa esetén a fa középátmérõjét kell megadni). 6.10.7. A felhasználásra kerülõ anyagok minõségét feltûnõen meg kell jelölni, valamint az anyagminõségen kívül a megdolgozás és felületvédelem módját is közölni kell. 6.10.8. Az állvány megengedett hasznos terhelését azon fel kell tüntetni. Amennyiben az állvány állékonyságát leterheléssel kell biztosítani, akkor a teher nagyságát és helyét, valamint a lehorgonyzás módját is meg kell adni. 6.11. Az állvány teherbírásának igazolása Az állvány teherbírását, állékonyságát és alakváltozásait általában statikai vizsgálattal kell igazolni. A statikai vizsgálat — számítási és szerkesztési eljárások helyett — kísérlettel is végezhetõ, az építés, használat és bontás minden olyan szakaszát illetõen, amikor a terhek, illetve az állékonyság feltételei megváltoznak. A kísérletek lefolyásáról felvett jegyzõkönyveket az állványterv részeként kell kezelni. A statikai vizsgálat, számítás, szerkesztés, kísérlet írásos anyagát (a továbbiakban: statikai számítás) a tervmûveletekhez csatolni kell. A statikai számításban — áttekinthetõ és ellenõrizhetõ összeállításban — fel kell tüntetni a számítás alapjául szolgáló terheket és hatásokat, részletezve az alkalmazott módosító (biztonsági, dinamikus stb.) tényezõket is. Fel kell tüntetni a tervezett szerkezet méretadatait, anyagának minõségét, beleértve a faanyagok fajtáját (pl. lucfenyõ, tölgy stb.), szilárdsági kategóriáját és kezelési módját (pl. korrózió elleni védelem, tartósítás stb.), szükség esetén a számításba vett nedvességtartalmat, illetve a szerkezeti anyagok alkalmazási helyét. Fel kell tüntetni a számítás alapját képezõ esetleges egyéb adatokat is. A számításhoz olyan vázlatokat kell csatolni, amelyek a számításban szereplõ szerkezeti elemeknek a tervvel való azonosítását egyértelmûen lehetõvé teszik. A számítást olyan módszerekkel kell végrehajtani, hogy a mértékadó igénybevételek értéke 5% pontossággal meghatározható legyen. Ezt a tûrési határértéket az elõzetes és végleges adatok közötti eltérés akkor sem haladhatja meg, ha a számítás elõzetes becsléssel felvett adatok vagy méretek alapján készült. 6.12. A teljes szerkezeti dokumentáció tartalma 6.12.1. A teljes szerkezeti dokumentáció az elõzõekben felsoroltakon kívül a szerkezeti kialakítás részleteit — a részletes állványtervet is — tartalmazza. Ennek keretében meg kell határozni minden olyan adatot, amely az állvány megvalósításához, szereléséhez és bontásához szükséges. A részletes állványtervben nem kell felsorolni az általános tervben már szereplõ csomóponti anyagokat. Az általános állványtervben elõírt merevítési, leeresztési, építési és bontási munkához a részletes állványtervben rajzokat is kell közölni. 6.12.2. A 6.12.1. szakaszban foglaltaknak megfelelõen a következõ követelményeket kell teljesíteni. 6.12.3. A csomópontok szerkezeti megoldását annyi metszettel és vetülettel kell feltüntetni, hogy a csomópont kialakítása és készítési módja is egyértelmûen eldönthetõ legyen. 6.12.4. Meg kell adni a csomópontban felhasznált anyagok minõségét, az alkalmazott kapcsolóelemek (csavarok, állványkapcsok, szegek) darabszámát, méreteit, kiosztási adatait; nyomott fabetétek esetén azok rostirányát. Elõírást kell közölni a beépítendõ új és használt anyagok alkalmazására, valamint vízbe vagy talajba kerülõ faanyagok esetén azok tartósításának módjára (olyan anyagot, mely a fa felületét elfedi, tehát a fahibákat is eltakarja, ilyen célra felhasználni nem szabad). 6.12.5. Fel kell tüntetni az állvány merevítési és leeresztõ rendszerének (pl. a végleges létesítményhez való kikö- 2002/24. szám tésének) részletes megoldását, elhelyezését, kapcsolatát a többi szerkezeti elemmel. 6.12.6. Az állvány tehermentesítésének és leeresztésének sorrendjét is meg kell adni, ha az az állvány vagy a szerkezet körülményeire befolyással lehet. 6.12.7. Meg kell adni az állvány építési és bontási technológiáját, beleértve az esetleg felhasználandó munkagépek ismertetését, valamint a túlemelések, a várható összenyomódások és süllyedések mértékét. 6.12.8. A dokumentációnak tartalmaznia kell a tûzbiztonsági berendezések elhelyezését, a felerõsítési részleteiket, hegesztés, illetve elektromos világítás szükségessége esetén az ezekkel kapcsolatos tûzbiztonsági elõírásokat. 6.12.9. Közölni kell a munkavédelmi berendezések (korlátok, lábdeszkák, védõtetõk, védõhálók stb.) részleteit és felerõsítésük módját, valamint tételes felsorolásban a betartandó biztonságtechnikai elõírásokat. 6.12.10. Olyan anyagkivonatot kell csatolni, mely az állványnak és tartozékainak terv szerinti megvalósításához szükséges minden fõ- és segédanyagot részletes összeállításban tartalmaz. 6.13. Az állványok használatbavétel elõtti vizsgálata 6.13.1. Az elkészült állványokat használatbavétel elõtt, valamint hosszú megszakítás vagy viharos idõjárás után minden alkalommal át kell vizsgálni. A vizsgálat pontos idejét és eredményeit írásban rögzíteni kell. Az állványt használatba venni csak a vizsgálat kedvezõ eredménye után, megfelelõ engedély alapján szabad. Az idõszakos vizsgálat során az esetleg károsodott állvány állagának védelmét pótmerevítésekkel, kikötésekkel, illetve a csavarok utánhúzásával kell biztosítani. Csak ezek végrehajtása után lehet az állványt újra használatba venni. 6.13.2. A vizsgálatnak ki kell terjednie:

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes